Öll sem vilja vita , vita að Brynjar Níelsson ber ekki hlýjan hug til Pírata . Það sást greinilega í fjárlagaumræðunni . Þar átti hann í snerru við Björn Leví Gunnarsson . Hér má lesa hvað þeim fór á milli : Hafa Píratar einhverja skoðun , einhverja pólitíska sýn . Brynjar : „ Ég er bara með eina spurningu . Fjárlög og þær tillögur sem menn koma með endurspegla pólitíska sýn og sjónarmið þingmanna . Hefur háttvirtur þingmaður og flokkur hans yfir höfuð einhverja pólitíska sýn ? Er engin skoðun á efnisatriðum þessa frumvarps að ráði ? Vilja Píratar hækka skatta , lækka skatta , breyta skattkerfinu , deila peningum öðruvísi út eða snýst þetta bara um eitthvert form , einhver tæknileg atriði sem þingmaðurinn talar um og auðvitað enginn skilur ? Þeir sem skilja eru náttúrlega ekki sammála því . En spurningin er : Hafa Píratar einhverja skoðun , einhverja pólitíska sýn , aðra en þá að aðrir séu spilltir og geti ekki farið að lögum ? “ Björn Leví : „ Við leggjum áherslu á fagleg vinnubrögð þar sem kjarninn hjá okkur er borgararéttindi , tjáningarfrelsi , gagnsæi , beint lýðræði . Það eru okkar ær og kýr þegar allt kemur til alls , í þessum einföldu málum en þó grundvallarmálum . Þau endurspeglast kannski ekkert rosalega mikið í fjárlögunum á hverju ári en þau gera það í þessum fjárlögum , í breytingartillögunum í annarri umræðu . þar sem var lögð til skattalækkun sem passar við þá hagsveiflu sem er í gangi og þar sem réttindi öryrkja voru t.d. tryggð , þar sem er verið að taka af þeim aura núna fyrir hverja krónu sem þeir vinna sér inn . Þar er réttindabarátta . Það endurspeglast í fjárlögum okkar og fjárheimildum . Þess vegna gagnrýni ég gagnsæisskort í þessum fjárlögum , því að án gagnsæisins getur ráðherra gert hvað sem er og við erum á móti því að ráðherra geti gert hvað sem er . “ Þess vegna gagnrýni ég gagnsæisskort í þessum fjárlögum . Brynjar : „ Ég velti því mikið fyrir mér að allan þann tíma sem ég hef setið á þingi með Pírötum hefur verið afskaplega erfitt að átta sig á pólitískri hugmyndafræði þingmanna flokksins og kannski flokksmanna almennt . Kannski er hún mjög misjöfn . Ég velti fyrir mér : Hvert er hið pólitíska erindi flokksins og þingmanna hans ? Eru þeir bara hér til að benda á allt siðleysi og spillinguna eða eru þeir hér til þess að vera í stjórnmálum ? Gott og vel , lækka skatta , ég er mjög ánægður með það og ég tek undir það og það er mjög góð pólitík . En þegar maður samt hlustar á þingmenn og flokksmenn í gegnum einhverja miðla upplifir maður ekki þá pólitík að lækka skatta . Ég upplifi flokkinn sem gamaldags vinstri flokk að meginstefnu til sem notar venjulega sýndarmennsku til að koma sér á framfæri . Nú er sýndarmennskan um spillingu , lögbrot o.s.frv . Þetta er allt þekkt í lýðskrumsfræðunum sem eiga sér langa sögu . Ég kalla eftir því að þingmenn Pírata taki alvöruumræðu , hafi einhverja skoðun á þeim stjórnmálum sem hér eru uppi sem varðar þetta frumvarp sem er til umræðu . “ Nei , þetta snýst um hitt vandamálið . Björn Leví : „ Mannréttindi birtast í fjárlagafrumvarpinu . Það kom augljóslega fram í umræðunni á undanförnum dögum þar sem ákveðið spillingarmál var grafið upp hjá íslensku fyrirtæki sem hefur sýnt fram á ákveðna möguleika á mútum og fleiru skemmtilegu og birtist í þeirri einsýnu stefnu , að því er virðist , að hunsa það álag sem það mál getur valdið á fjárlög ríkisins og fjárheimildir hvað þau varðar . Þá verður ekki annað séð á undanförnum árum en að það hafi markvisst verið grafið undan eftirliti og eftirlitsstofnunum , þeim stofnunum sem vernda réttindi okkar , einmitt með lægri fjárframlögum . Það sést á þeim lista sem þær stofnanir hafa og geta ekki klárað , á þeim fjölda frumkvæðisrannsókna sem umboðsmaður Alþingis er með en getur ekki lagt í . ( Gripið fram í . ) Það sést kerfislægt á þeim úrskurðarnefndum sem eru úti um allt kerfið og eiga að hjálpa okkur við að verja réttindi okkar og hversu langan tíma þær taka í að svara og klára málin sín . Þar er sýndarmennskan , hv. þingmaður , þegar fjármálaráðherra galar hægri , vinstri — og hver er í vinstri stjórn annars ? svo maður minnist aðeins á það — þegar hæstv. fjármálaráðherra galar hægri , vinstri yfir þingsalinn að það eigi að velja eitthvert sérstakt mál til að sækja til saka o.s.frv . Nei , þetta snýst um hitt vandamálið . Hvernig er búið að grafa undan fjárheimildum eftirlitsstofnana okkar sem eiga að geta sinnt þessu en hafa ekki verið að gera það . “